open-index/open-wikipedia-markdown huggingface dataset:
पी॰ऍस॰आर॰ बी1257+12

[thumb|230px|पी॰ऍस॰आर॰ बी१२५७+१२ [पल्सर के इर्द-गिर्द परिक्रमा करते ग़ैर-सौरीय ग्रहों का काल्पनिक चित्रण]]
thumb|230px|इस पल्सर के 'ए', 'बी' और 'सी' ग्रहों का काल्पनिक चित्रण
**पी॰ऍस॰आर॰ बी१२५७+१२** (अंग्रेज़ी: PSR B1257+12) पृथ्वी से लगभग २,००० प्रकाश वर्ष दूर स्थित एक पल्सर है। आकाश में यह कन्या तारामंडल के क्षेत्र में स्थित है। सन् २००७ में ज्ञात हुआ के इसके इर्द-गिर्द ३ ग़ैर-सौरीय ग्रह परिक्रमा कर रहें हैं। वैज्ञानिकों को एक चौथे ग्रह की मजूदगी पर भी शक है।

## पल्सर की खोज
पी॰ऍस॰आर॰ बी१२५७+१२ को आलॅक्सान्डॅर वॉल्ष्टषान (Aleksander Wolszczan) नामक पोलिश खगोलशास्त्री ने १९९० में आरेसीबो रेडियो दूरबीन से ढूँढा था। यह अन्य पल्सरों की तरह तेज़ी से घूर्णन कर रहा है। हर मिनट में यह ९,६५० घुमाव पूरे कर लेता है, यानि हर ६.२२ मिलीसैकिंड में एक। पल्सर होने के नाते यह बहुत की घना है और अनुमानित किया जाता है कि यह सूरज के द्रव्यमान का १.५ गुना द्रव्यमान (मास) रखता है लेकिन इसका व्यास (डायामीटर) सूरज के व्यास का केवल ०.००००२ गुना है। इसकी आयु ३ अरब वर्ष अनुमानित की गई है।

## ग्रहीय मण्डल
१९९२ में पहले वैज्ञानिकों को केवल दो ग्रहों के अस्तित्व के बारे में पता चला। उस समय सोच यह थी कि ग्रह केवल मुख्य अनुक्रम तारों के इर्द-गिर्द ही मिलेंगे। जब पल्सर के साथ ग्रह मिले तो खगोलशास्त्रियों में हैरानी हुई। अब वैज्ञानिकों का मानना है कि यहाँ ग्रह एक महानोवा विस्फोट या किसी क्वार्क नोवा के मलबे से बने हैं। ग्रह इस प्रकार हैं:
* **ए** (A) - पृथ्वी के ०.०२ गुना द्रव्यमान वाला यह ग्रह लगभग हर २५.२६ दिनों में पल्सर कि परिक्रमा पूरी करता है। यह पल्सर के सब से समीप है।
* **बी** (B) - पृथ्वी के ४.३ गुना द्रव्यमान वाला यह ग्रह लगभग हर ६६.५४ दिनों में पल्सर कि परिक्रमा पूरी करता है। यह पल्सर से दूसरा सब से समीप है।
* **सी** (C) - पृथ्वी के ३.९ गुना द्रव्यमान वाला यह ग्रह लगभग हर ९८.२१ दिनों में पल्सर कि परिक्रमा पूरी करता है। यह पल्सर से तीसरा सब से समीप है।
* **डी** (D) - इस ग्रह के अस्तित्व का पक्का पता नहीं है लेकिन बहुत से खगोलशास्त्री विश्वास करते हैं कि यह मौजूद है। पृथ्वी के ०.०००४ गुना द्रव्यमान वाला, यानि यम (प्लूटो) के द्रव्यमान के २०% से भी कम वाला, यह ग्रह लगभग हर १,२५० दिनों में पल्सर कि परिक्रमा पूरी करता है। यह पल्सर से सब से दूर है।
इन ग्रहों के आलावा वैज्ञानिकों को इस बात के भी कुछ प्रमाण मिले हैं कि शायद इस ग्रहीय मण्डल में एक क्षुद्रग्रह घेरा या काइपर घेरा मौजूद है।

## इन्हें भी देखें
* पल्सर
* ग़ैर-सौरीय ग्रह
* ग्रहीय मण्डल
* महानोवा

## सन्दर्भ

श्रेणी:पल्सर
श्रेणी:तारे
श्रेणी:बहिर्ग्रह
श्रेणी:हिन्दी विकि डीवीडी परियोजना
महापृथ्वी

[thumb|230px|[पृथ्वी और "कॅप्लर-१०बी" नामक महापृथ्वी ग्रह के आकारों की तुलना]]
thumb|230px|व्यास (r) और द्रव्यमान (m) एक सीमा में संतुलन में होने से कोई ग्रह महापृथ्वी बनता है - नीली लकीर पर स्थित ग्रह पूरे बानी और बर्फ़ के होंगे और लाल लकीर वाले ग्रह लगभग पूरे लोहे के होंगे - इन दोनों के बीच में महापृथ्वियाँ मिलती हैं
[thumb|230px|पृथ्वी और "कोरोट-७बी" नामक महापृथ्वी और [वरुण (ग्रह)|वरुण के आकारों की तुलना]]
**महापृथ्वी** (super-earth) ऐसे ग़ैर-सौरीय ग्रह को कहा जाता है जो पृथ्वी से अधिक द्रव्यमान (मास) रखता हो लेकिन सौर मंडल के बृहस्पति और शनि जैसे गैस दानव ग्रहों से काफ़ी कम द्रव्यमान रखे।

## परिभाषा
महापृथ्वियों की परिभाषा आम तौर पर केवल उनके द्रव्यमान के आधार पर की जाती है। अगर किसी ग्रह को 'महापृथ्वी' बुलाया जाता है तो उसका अर्थ यह नहीं है कि उसका वातावरण, तापमान, भूगोल, बनावट या कक्षा (ऑर्बिट) किसी भी तरह से पृथ्वी से मिलता जुलता होगा। अधिकतर स्रोत पृथ्वी से १० गुना अधिक तक के द्रव्यमान वाले ग्रहों को महापृथ्वी बुलाते हैं। इस से भारी ग्रहों को महापृथ्वी नहीं बुलाया जाता बल्कि गैस दानव ग्रहों की श्रेणी में डाला जाता है।

## महापृथ्वियों की खोज
सौर मंडल में कोई महापृथ्वी ग्रह नहीं है क्योंकि इसमें सारे ग्रह या तो पृथ्वी से छोटे हैं या फिर गैस दानव हैं जिनका भार पृथ्वी का कम-से-कम १४ गुना है।

### पहली ज्ञात महापृथ्वियाँ
सबसे पहली मिलने वाली महापृथ्वियाँ सन् १९९२ में पी॰ऍस॰आर॰ बी१२५७+१२ नामक पल्सर के इर्द-गिर्द परिक्रमा करती पाई गई थीं। इनके द्रव्यमान पृथ्वी के लगभग ४ गुना थे। किसी मुख्य अनुक्रम तारे की परिक्रमा करने वाली सबसे पहली ज्ञात महापृथ्वी गलीज़ ८७६ नामक लाल बौने तारे के साथ मिली थी। इस तारे के ग्रहीय मण्डल में पहले ही दो बृहस्पति जितने बड़े गैस दानव ग्रह मिल चुके थे। २००५ में यहाँ एक पृथ्वी के ७.५ गुना द्रव्यमान वाली महापृथ्वी मिली जिसका नाम "गलीज़ ८७६ डी" रख दिया गया। यह अपने तारे के बहुत पास है और २ दिनों में एक परिक्रमा पूरी पूरी कर लेती है (यानि इसका साल केवल ४८ घंटों का है)। इसका तापमान ४३०-६५० कैल्विन के बीच अनुमानित किया गया है और संभव है कि इसपर कुछ मात्रा में पानी भी उपस्थित हो।

### वासयोग्य क्षेत्र में महापृथ्वी
२०१० में ग्लीज़ ५८१ तारे के इर्द-गिर्द दो महापृथ्वियाँ पाई गई जो इसके वासयोग्य क्षेत्र की सीमा पर हैं। यहाँ पानी होने की संभावना है। इनमें गलीज़ ५८१ सी पृथ्वी से ५ गुना द्रव्यमान वाली है और अपने तारे से ०.०७३ खगोलीय इकाईयों की दूरी पर है।

### कॅप्लर अंतरिक्ष यान द्वारा खोज
कॅप्लर अंतरिक्ष यान ने अपने शोध में बहुत सी महापृथ्वियाँ ढूंढी हैं। फ़रवरी २०११ में एक सूची की घोषणा हुई जिसमें कॅप्लर यान द्वारा ढूंढें गए १,२३५ ग्रह थे। इनमें से ६८ की महापृथ्वी की श्रेणी में होने की संभावना है और ६ शायद पृथ्वी से दुगने भार से कम हैं। इसके आधार पर प्रसिद्ध खगोलशास्त्री सॅथ़ शोस्टैक (Seth Shostak) ने भविष्यवाणी की है कि पृथ्वी से १,००० प्रकाश वर्षों की दूरी के भीतर कम-से-कम ३०,००० ग्रह वास-योग्य हैं। कॅप्लर शोध दल ने अनुमान लगाया है कि आकाशगंगा (हमारी गैलेक्सी) के भीतर कम-से-कम ५० अरब ग्रह हैं जिनमें से कम-से-कम ५० करोड़ वासयोग्य क्षेत्रों में हैं।

## इन्हें भी देखें
* वासयोग्य क्षेत्र
* ग़ैर-सौरीय ग्रह
* गैस दानव
* कॅप्लर अंतरिक्ष यान

## सन्दर्भ


श्रेणी:बहिर्ग्रह
श्रेणी:महापृथ्वियाँ
श्रेणी:खगोलशास्त्र
श्रेणी:हिन्दी विकि डीवीडी परियोजना
मांडवी नदी

**मांडवी नदी** (Mandovi River), जिसे **महादायी नदी** (Mahadayi River) भी कहा जाता था, भारत के गोवा, महाराष्ट्र और कर्नाटक राज्यों में बहने वाली एक नदी है। यह कर्नाटक में पश्चिमी घाट की ढलानों में उत्पन्न होती है और लगभग 81 किमी तक बहकर गोवा में ज़ुवारी नदी से संगम करती और और फिर यह संयुक्त नदी अरब सागर में विलय हो जाती है। इसके सागर में विलय स्थल से मुरगांव (मोरमुरगांव) की प्राकृतिक बंदरगाह बनती है।

## विवरण
मांडवी नदी, जिसे मांडोवी, महादायी या महादेई तथा कुछ स्थानों पर गोमती नदी के नाम से भी जाना जाता है, भारत के राज्य कर्नाटक और गोवा से होकर बहने वाली एक नदी है। इस नदी को गोवा राज्य की जीवन रेखा के रूप में वर्णित किया जाता है साथ ही यह जुवारी नदी के साथ गोवा की दो प्रमुख नदियों में से एक है। मांडवी नदी की कुल लंबाई 77 किलोमीटर है जिसमें से 29 किलोमीटर का हिस्सा कर्नाटक और 52 किलोमीटर गोवा से होकर बहता है। इस नदी का उद्गम पश्चिमी घाट के तीस सोतों के एक समूह से होता है जो कर्नाटक के बेलगाम जिले, के भीमगढ़ में स्थित हैं। नदी का जलग्रहण क्षेत्र, कर्नाटक में 2032 वर्ग किमी और गोवा में 1580 वर्ग किमी का है। दूधसागर और वज्रपोहा जलप्रपात, दोनों मांडवी के ही भाग हैं।

## इन्हें भी देखें
* ज़ुवारी नदी

## सन्दर्भ

श्रेणी:गोवा की नदियाँ
श्रेणी:महाराष्ट्र की नदियाँ
श्रेणी:कर्नाटक की नदियाँ
श्रेणी:उत्तर गोवा ज़िले का भूगोल
श्रेणी:दक्षिण गोवा ज़िले का भूगोल
श्रेणी:बेलगाम ज़िले का भूगोल
श्रेणी:उत्तर कन्नड़ ज़िले के भूगोल
जाली मुद्रा

**जाली मुद्रा** (Counterfeit money) वह मुद्रा है जो राज्य या सरकार की अनुमति के बिना अवैध तरीके से बनायी एवं प्रचालितठणगठचगचचखफणणठडणछमबक्षर की जाती है। जाली मुद्रा, जितना सम्भव हो, वैध मुद्रा से मिलती-जुलती बनायी जाती है ताकि लोगों को इसके अवैध होने का आसानी से पता न चल सके। जाली मुद्रा बनाना एवं प्रचालित करना कपट या जालसाजी का एक रूप है। जाली मुद्रा से मतलब नकली मुद्रा से है।

जाली मुद्रा बनाने (Counterfeiting) का इतिहास उतना ही पुराना है जितना स्वयं मुद्रा का इतिहास।

## इन्हें भी देखें
* संगठित अपराध

## बाहरी कडियाँ
* जाली नोटों के पीछे पाकिस्तान सरकार
* जाली नोट भारत भिजवाने में पाकिस्‍तानी सरकार का हाथ
* जाली नोट के धंधे का ठिकाना
* जाली नोट छापने वालों पर रासुका
* डी-कंपनी का नकली नोटों का खेल

श्रेणी:धोखा
श्रेणी:जालसाजी
श्रेणी:आर्थिक अपराध
असत्य सिद्ध हुईं मजहबी भविष्यवाणियाँ

इस लेख में उन भविष्यवाणियों के बारे में लिखा जायेगा जो निश्चित अवधि के अन्दर सत्य सिद्ध नहीं हुईं। 

## इन्हें भी देखें
* भविष्यवाणी

## बाहरी कड़ियाँ
* 7 भविष्याणियाँ पृथ्वी के विनाश की, जो गलत साबित हुई 
* आखिर क्यों प्रलय चाहती है दुनिया?
* 'आज प्रलय आएगा, तो मकान मेरे नाम कर दो'  
* Prophecies.html Wrong Prophecies (इन द नेम ऑफ अल्लाह)

[श्रेणी:भविष्यवाणी]




[श्रेणी:मजहब
थॉमस डेकर

**थॉमस अलेक्जेंडर डेकर** (जन्म दिसंबर 28, 1987) एक अमेरिकी फिल्म और टेलीविजन अभिनेता और एक संगीतकार हैं। यह एक गायक भी हैं तथा इन्होने दो ​​एल्बमों का लेखन और निर्माण किया है। इन्हें सबसे अधिक *टर्मिनेटर: द सारा कॉनर क्रॉनिकल्स* फिल्म में जॉन कॉनर, *हनी, आई स्रन्क द किड्स : द टीवी शो* में निक स्जिलेन्स्की और *[[हीरोज़ (टी वी शृंखला)|हीरोज]]* में जैक के रूप में निभाई गई अपनी भूमिकाओं के लिए जाना जाता है। इन्हें 2010 में निर्मित *ए नाइटमेयर ऑन ऐल्म स्ट्रीट* में जेसी ब्रौन और ग्रेग अराकी की *काबूम* में स्मिथ के किरदार के लिय भी जाना जाता हैं।

श्रेणी:अमेरिकी फ़िल्म अभिनेता
श्रेणी:जीवित लोग
श्रेणी:अमेरिकी टेलिविज़न अभिनेता
श्रेणी:1987 में जन्मे लोग
पेलोपोनीज़

thumb|220px|पेलोपोनीज़ में मानी प्रायद्वीप का दृश्य
**पेलोपोनीज़** () यूनान के दक्षिणी भाग में स्थित एक प्रायद्वीप एवं भौगोलिक क्षेत्र है। यह कोरिंथ कि थलसंधि द्वारा देश की मुख्यभूमि से जुड़ी हुई है। मध्ययुग से लेकर 19वीं शताब्दी तक, पेलोपोनीज़ का नाम मोरेया होता था।

पेलोपोनीज़ तीन प्रशासनिक क्षेत्रों में विभाजित है: पेलोपोनीज़, पश्चिमी यूनान और ऐटिका।

## भूगोल
पेलोपोनीज़ का क्षेत्रफल लगभग २१,५५० वर्ग किमी है। इसके और यूनान के बाक़ी मुख्य भाग के बीच में सन् १८९३ में कौरिन्थ नहर बन गई थी लेकिन उस के ऊपर २००४ में रिओ-ऐंटीरिओ पुल तैयार कर दिया गया। पेलोपोनीज़ का अंदरूनी भाग एक पहाड़ियों से भरा क्षेत्र है, जिनमें ताएगेतस (Ταΰγετος) पहाड़ी शृंखला सब से प्रसिद्ध है। इसमें पेलोपोनीज़ का सब से ऊंचा पहाड़ स्थित है: २,४०७ मीटर ऊंचा प्रोफ़ितिस इलिआस शिखर (Profitis Ilias)। पेलोपोनीज़ प्रायद्वीप के स्वयं चार प्रायद्वीप हैं जो दक्षिण की तरफ़ उँगलियों की तरह फैले हैं: मेसिनिआ (Μεσσηνία, Messenia), मानी प्रायद्वीप (Μάνη, Mani), मलेआ अंतरीप (Ακρωτήριον Μαλέας, आक्रोतीरिओन मलेआस, Cape Maleas) और आर्गोलीदा (Αργολίδα, Argolis)। पेलोपोनीज़ के पूर्वी तट से आगे आर्गो-सारोनिक (Argo-Saronic) द्वीप समूह है और इसके पश्चिमी तट से आगे आयोनियाई (Ionian) द्वीप समूह है।

## इतिहास
प्राचीन यूनान में पेलोपोनीज़ स्पार्टा नामक संस्कृति का घर था। यूनानी इतिहास में स्पार्टा और एथंस का मुकाबला बहुत महत्व रखता है।

## इन्हें भी देखें
* यूनान
* स्पार्टा

## सन्दर्भ


श्रेणी:यूनान के प्रायद्वीप
श्रेणी:यूनान
श्रेणी:प्रायद्वीप
श्रेणी:हिन्दी विकि डीवीडी परियोजना
भविष्यवाणी (प्रोफेसी)

धर्म में, एक **भविष्यद्वाणी** एक संदेश है जिसे एक पराप्राकृतिक इकाई द्वारा भविष्यद्वक्ता को संप्रेषित किया गया है। भविष्यद्वाणियाँ कई संस्कृतियों और विश्वास प्रणालियों की एक विशेषता हैं और साधारणतः ईश्वरीय इच्छा या विधान, या अलौकिक ज्ञान अन्तर्गत हैं। उन्हें धर्म और कहानी के आधार पर विभिन्न शैलियों से भविष्यद्वक्ता के सामने प्रकट किया जा सकता है, जैसे कि दर्शन या भौतिक रूप में दिव्य प्राणियों (देवों) के साथ सीधा संपर्क। भविष्यद्वाणियों की कहानियों पर कभी-कभी काफी ध्यान दिया जाता है और कुछ को शताब्दियों से वाचिक परम्परा या धार्मिक ग्रन्थों के रूप में जीवित रहने के लिए जाना जाता है।
रामेश्वर रावत 
* पूर्वानुमान
* नास्त्रादेमस

## बाहरी कड़ियाँ
* https://web.archive.org/web/20110806034043/http://www.randi.org/encyclopedia/prophecy.html The James Randi Educational Foundation

श्रेणी:भविष्यवाणी
श्रेणी:ईसाई धर्म
श्रेणी:इस्लाम
क्रांतिक द्रव्यमान

right|thumb|300px|आंशिक रूप से परावर्तित प्लूटोनियम गोला
किसी नाभिकीय अभिक्रिया को सतत (sustained) बनाये रखने के लिये आवश्यक विखण्डनीय पदार्थ (फिसाइल मैटेरिअयल) न्यूनतम मात्रा को **क्रांतिक द्रव्यमान** या 'क्रिटिकल मास' (critical mass) कहते हैं। यह मात्रा फिसनेबल पदार्थ के नाभिकीय गुणों (जैसे, न्युक्लियर फिजन क्रास-सेक्शन), उसके घनत्व, आकार, इनरिचमेन्ट, शुद्धता, तापमान एवं वाह्य स्थितियों पर निर्भर होता है।

## अनाच्छादित गोले का क्रान्तिक द्रव्यमान
यदि फिसाइल पदार्थ के किसी गोले के चारो तरफ न्युट्रानों को परावर्तित करने के लिये कोई विशिष्ट पदार्थ का प्रयोग न किया जाय तो एक निश्चित आकार से कम आकार के ऐसे गोले की नाभिकीय क्रिया को 'सस्टेन' नहीं रखा जा सकता क्योंकि न्यूट्रान आसानी से इस गोले को छोदकर बाहर निकलकर बेकार हो जाते हैं। किन्तु बिना किसी न्यूट्रान-परावर्तक वाले इस गोले का आकार बढाते चले जाँय तो एक स्थिति आती है जब इसकी नाभिकीय क्रियाएँ अक्षय (सस्टेण्ड) हो जाती हैं। ये आकार और संगत द्रव्यमान नीचे देए गयी सारणी में दर्शाये गये हैं। ध्यातव्य है कि यदि इस गोलाकार फिसाइल मैटेरिअयल के चारो तरफ कोई न्यूट्रोन-रिफ्लेक्टर लगा दिया जाय तो इससे कम द्रव्यमान से भी नाभिकीय क्रिया को सस्टेन रखा जा सकता है।

## सन्दर्भ

श्रेणी:नाभिकीय प्रौद्योगिकी
श्रेणी:रेडियोधर्मिता
अभिधम्म साहित्य

बुद्ध के निर्वाण के बाद उनके शिष्यों ने उनके उपदिष्ट 'धर्म' और 'विनय' का संग्रह कर लिया। अट्टकथा की एक परम्परा से पता चलता है कि 'धर्म' से दीघनिकाय आदि चार निकायग्रन्थ समझे जाते थे; और धम्मपद सुत्तनिपात आदि छोटे-छोटे ग्रंथों का एक अलग संग्रह बना दिया गया, जिसे 'अभिधर्म' (अतिरिक्त धर्म) कहते थे। जब धम्मसंगणि जैसे विशिष्ट ग्रंथों का भी समावेश इसी संग्रह में हुआ (जो अतिरिक्त छोटे ग्रंथों से अत्यंत भिन्न प्रकार के थे), तब उनका अपना एक स्वतंत्र पिटक- 'अभिधर्मपिटक' बना दिया गया और उन अतिरिक्त छोटे ग्रंथों के संग्रह का 'खुद्दक निकाय' के नाम से पाँचवाँ निकाय बना।

'अभिधम्मपिटक' में सात ग्रंथ हैं- 
: **धम्मसंगणि, विभंग, जातुकथा, पुग्गलपंंत्ति, कथावत्थु, यमक और पट्ठान**।

विद्वानों में इनकी रचना के काल के विषय में मतभेद है। प्रारंभिक समय में स्वयं भिक्षुसंघ में इसपर विवाद चलता था कि क्या अभिधम्मपिटक बुद्धवचन है।

पाँचवें ग्रंथ कथावत्थु की रचना अशोक के गुरु मोग्गलिपुत्त तिस्स ने की, जिसमें उन्होंने संघ के अंतर्गत उत्पन्न हो गई मिथ्या धारणाओं का निराकण किया। बाद के आचार्यों ने इसे 'अभिधम्मपिटक' में संगृहीत कर इसे बुद्धवचन का गौरव प्रदान किया।

शेष छह ग्रंथों में प्रतिपादन विषय समान हैं। पहले ग्रंथ धम्मसंगणि में अभिधर्म के सारे मूलभूत सिद्धांतों का संकलन कर दिया गया है। अन्य ग्रंथों में विभिन्न शैलियों से उन्हीं का स्पष्टीकरण किया गया है।

## सिद्धान्त
तेल, बत्ती से प्रदीप्त दीपशिखा की भाँति तृष्णा, अहंकार के ऊपर प्राणी का चित्त (=मन =विज्ञान =कांशसनेस) जाराशील प्रवाहित हो रहा है। इसी में उसका व्यक्तित्व निहित है। इसके परे कोई 'एक तत्व' नहीं है।

सारी अनुभूतियाँ उत्पन्न हो संस्काररूप से चित्त के निचले स्तर में काम करने लगती हैं। इस स्तर की धारा को 'भवंग' कहते हैं, जो किसी योनि के एक प्राणी के व्यक्तित्व का रूप होता है। पाश्चात्य मनोविज्ञान के 'सबकांशस' की कल्पना से 'भवंग' का साम्य है। लोभ-द्वेष-मोह की प्रबलता से 'भवंग' की धारा पाशविक और त्याग-प्रेम-ज्ञान के प्राबलय से वह मानवी (और दैवी भी) हो जाती है। इन्हीं की विभिन्नता के आधार पर संसार के प्राणियों की विभिन्न योनियाँ हैं। एक ही योनि के अनेक व्यक्तियों के स्वभाव में जो विभिन्नता देखी जाती है उसका भी कारण इन्हीं के प्राबल्य की विभिन्नता है।

जब तक तृष्णा, अहंकार बना है, चित्त की धारा जन्म जन्मान्तरों में अविच्छिन्न प्रवाहित होती रहती है। जब योगी समाधि में वस्तुसत्ता के अनित्य-अनात्म-दुःखस्वरूप का साक्षात्कार कर लेता है, तब उसकी तृष्णा का अंत हो जाता है। वह अर्हत्‌ हो जाता है। शरीरपात के उपरान्त बुझ गई दीपशिखा की भाँति वह निवृत्त हो जाता है।

## इन्हें भी देखें
*अभिधम्मसमुच्चय

## बाहरी कड़ियाँ

* Readable online HTML book of the Dhammasangani (first book of the Abhidhamma).
* www.abhidhamma.org - Numerous books and articles on Abhidhamma by Sujin Boriharnwanaket and others
* www.abhidhamma.com - Abhidhamma the Buddhist Philosophy and Psychology
* BuddhaNet - description of the Abhidhamma
* BuddhaNet - Abhidhamma articles
* Access to Insight - description of the Abhidhamma
* Online excerpt of a well-known book about the Abhidhamma
* Books results for Abdhidhamma search on Internet Archive

श्रेणी:बौद्ध ग्रंथ
श्रेणी:बौद्ध दर्शन
श्रेणी:पालि साहित्य
अभिधर्मकोश

आचार्य असंग के छोटे भाई आचार्य वसुबंधु ने अपने जीवन के प्रथम भाग में सर्वास्तिवाद सिद्धांत के अनुसार कारिकाबद्ध **अभिधर्मकोश** ग्रंथ की रचना की। यह इतना प्रसिद्ध और लोकप्रिय हुआ कि कवि बाण ने लिखा है कि तोते-मैने भी अभिधर्मकोश के श्लोकों का उच्चारण करते थे। अपने सिद्धांत का प्रतिपादन करते हुए आचार्य ने यथास्थान अन्य दर्शनों की समीक्षा भी की है। ग्रंथ पर आचार्य ने स्वयं एक विस्तृत भाष्य (अभिधर्मकोशभाष्य) की भी रचना की, जिसपर कई टीकाएँ लिखी गई। प्रसिद्ध यात्री विद्वान्‌ हुएन्सांग ने चीनी भाषा में इसका अनुवाद किया था जो आज भी प्राप्त है।

अभिधर्मकोश में आठ कोशस्थान या अध्याय हैं और लगभग ६०० श्लोक हैं। आठ अध्यायों के नाम ये हैं- धातुनिर्देश, इन्द्रियनिर्देश, लोकनिर्देश, कर्मनिर्देश, अनुशयनिर्देश, मार्गपुद्गलनिर्देश, ज्ञाननिर्देश, समापत्तिनिर्देश।

## बाहरी कड़ियाँ
*अभिधर्मकोशकारिका (संस्कृत विकिस्रोत)
*अभिधर्मकोश (आचार्य नरेन्द्रदेव द्वारा तीन अध्यायों के अनुवाद सहित)

श्रेणी:बौद्ध ग्रंथ
अभिचार

**अभिचार** का सामान्य अर्थ है - 'हनन'। तंत्रों में प्राय: छह प्रकार के अभिचारों का वर्णन मिलता है -

1. मारण, 2. मोहन, 3. स्तंभन, 4. विद्वेषण, 5. उच्चाट्टन और 6. वशीकरण।

मारण से प्राणनाश करने, मोहन से किसी के मन को मुग्ध करने, स्तंभन से मंत्रादि द्वारा विभिन्न घातक वस्तुओं या व्यक्तियों का निरोध, स्थितिकरण या नाश करने, विद्वेषण से दो अभिन्न हृदय व्यक्तियों में भेद या द्वेष उत्पन्न करने, उच्चाटन से किसी के मन को चंचल, उन्मत्त या अस्थिर करने तथा वशीकरण से राजा या किसी स्त्री अथवा अन्य व्यक्ति अथवा पशु के मन को अपने वश में करने की क्रिया संपादित की जाती की जाती है।

इन विभिन्न प्रकार की क्रियाओं को करने के लिए अनेक प्रकार के तांत्रिक कर्मो के विधान मिलते हैं जिनमें सामान्य दृष्टि से कुछ घृणित कार्य भी विहित माने गए हैं। इन क्रियाओं में मंत्र, यंत्र, बलि, प्राणप्रतिष्ठा, हवन, औषधिप्रयोग आदि के विविध नियोजित स्वरूप मिलते हैं। उपर्युक्त अभिचार अथवा तांत्रिक षट्कर्म के प्रयोग के लिए विभिन्न तिथियों का का विधान मिलता है जैसे--मारण के लिए शतभिषा में अर्धरात्रि, स्तंभन के लिए शीतकाल, विद्वेषण के लिए ग्रीष्मकालीन पूर्णिमा की दोपहर, उच्चाटन के लिए शनिवारयुक्त कृष्णा चतुर्दशी अथवा अष्टमी आदि का निर्देश है।

श्रेणी:तंत्र साहित्य
अभयगिरि

300px|right|thumb|अनुराधापुर का अभयगिरि
**अभयगिरि** - श्री लंका की प्राचीन राजधानी का प्रसिद्ध विहार। वहाँ के राजा वट्टगामिनी का एक नाम 'अभय' था जिसने बुद्ध के अवशेषों पर निर्मित स्तूप के समीप इस विहार का निर्माण करवाया था। यह स्तूप ही गिरि के नाम से प्रसिद्ध था।

## बाहरी कड़ियाँ
* Discover Sri Lanka - More information & images about Abhayagiri Dagaba
* *This page incorporates content from Dr. Rohan Hettiarachchi's [https://web.archive.org/web/20110408153140/http://www.lankalibrary.com/] used with permission of website owner.*
* Abhayagiri Vihara - The Northem Monastery (Uttararamaya)

श्रेणी:अनुराधापुर
श्रेणी:श्री लंका के बौद्ध मंदिर
टंकण

300px|right|thumb|स्मरण पुस्तक कम्प्युटर पर टंकण करते हुए हाथ

टंकण एक टंकित्र, कंप्यूटर, कुंजीपटल, मोबाइल या गणक पर कुंजी दबाकर पाठ लिखने प्रक्रिया है। इसे पाठ निवेश के अन्य माध्यमों से अलग किया जा सकता है, जैसे हस्तलेखन और वाक् पहचान। पाठ अक्षरों, संख्याओं और अन्य प्रतीकों के रूप में हो सकता है।
## इन्हें भी देखे
* देवनागरी टंकण
* विकिपीडिया:देवनागरी में कैसे टाइप करें

## बाहरी कड़ियाँ
* मात्र सात दिन में कैसे सीखें हिन्‍दी टाइपिंग (वन इण्डिया)
* Open Directory typing: Many links for learning to type, testing your speed, etc.


श्रेणी:पाठ
सन्त सिपाही

सिख दर्शन में **सन्त सिपाही** उस व्यक्ति के लिये प्रयुक्त होता है जो मूलतः **सन्त** हो और धर्म एवं न्याय की रक्षा के लिये 'सिपाही' (सैनिक) भी बन जाये। गुरू गोबिन्द सिंह एवं बन्दा सिंह बहादुर को सन्त सिपाही कहा जाता है।

* **सन्त** - उस व्यक्ति को कहते हैं जो बुद्धिमान, ज्ञानी एवं धर्म के पथ पर चलने वाला हो.

* **सिपाही** - योद्धा या सैनिक को कहते हैं। 

इस दर्शन एवं जीवन-पथ की राह सबसे पहले गुरू हरगोबिन्द जी ने दिखायी। बाद में गुरू गोबिन्द सिंह ने तो पूरी तरह इसे अपने जीवन में उतार लिया आगे चलकर बन्दा बैरागी (बन्दा सिंह बहादुर) ने भी इसी राह को अपनाया.

## बाहरी कड़ियाँ
* गुरु गोबिन्द सिंह जी को सन्त सिपाही क्यों कहा जाता है?
* सन्त के साथ सिपाही भी थे बाबा बद्दल : दरबारी

श्रेणी:सिख धर्म
अभिव्यक्ति (पत्रिका)

**अभिव्यक्ति** हिंदी में प्रकाशित होने वाली जाल-पत्रिका है। इसका पहला अंक 15 अगस्त 2000 को प्रकाशित हुआ। उस समय यह मासिक पत्रिका थी। मई 2002 से यह माह में चार बार पहली, 9वीं, 16वीं और 24वीं तारीख़ को प्रकाशित होती है। 1 जनवरी 2008 से यह पत्रिका प्रत्येक सोमवार को प्रकाशित होती है। इस पत्रिका को www.abhivyakti-hindi.org पर देखा जा सकता है।

इसके संपादक मंडल में पूर्णिमा वर्मन, प्रो॰ अश्विन गांधी और दीपिका जोशी 'संध्या' हैं। इसके अतिरिक्त 200 अन्य सदस्य भी अलग अलग देशों से इस काम में सहयोग करते हैं।

पत्रिका में कहानी, उपन्यास, संस्मरण, बालजगत, घर परिवार, विज्ञान, प्रौद्योगिकी, चित्रकला, प्रकृति, पर्यटन, लेखकों के परिचय, रसोई आदि 30 से अधिक विषयों को शामिल किया गया है। पुराने अंकों को पुरालेखों में देखा जा सकता है।

अनुभूति इसकी सहयोगी पत्रिका है जो कविता की विभिन्न विधाओं को प्रकाशित करती है।

इन दोनों पत्रिकाओं के लिए पूर्णिमा वर्मन को भारतीय सांस्कृतिक संबंध परिषद, साहित्य अकादमी और अक्षरम की ओर से 2006 के प्रवासी मीडिया सम्मान से अलंकृत किया गया है।]

## इन्हें भी देखें
* इलेक्ट्रानिक पत्रिका

श्रेणी:अंतरजाल
श्रेणी:जाल-पत्रिका
अभिसमयालंकार

मैत्रेयनाथ ने 'प्रज्ञापारमिता' शास्त्र के आधार पर **अभिसमयालंकार** शास्त्र लिखा जो प्रज्ञापारमिता अथवा निर्वाण प्राप्त करने के मार्ग का उपदेश देता है। महायान में इस शास्त्र का अत्यधिक महत्त्व होना स्वाभाविक था क्योंकि उस संप्रदाय के अनुसार प्रज्ञापारमिता की साधना इसमें बताई गई है। इस ग्रन्थ का पूरा नाम है- **अभिसमयालङ्कारनामप्रज्ञापारमितोपदेशशास्त्र** ।

प्रज्ञापारमिता शब्द का प्रयोग निर्वाण और निर्वाण का मार्ग इन दोनों अर्थों में होता है। तदनुसार 'अभिसमय' के भी ये दो अर्थ हैं। किंतु साध्य की अपेक्षा साधना, जो साध्य तक ले जाती है, साधकों के लिए विशेष महत्त्व की वस्तु होती है; अतएव 'निर्वाण की साधना का मार्ग' अर्थ में ही विशेष रूप से 'अभिसमय' शब्द प्रचलित हो गया है। 'अभिसमय' के नाम से प्रसिद्ध ग्रंथों में साधनमार्ग का ही विशेष रूप से वर्णन मिलता है।

बौद्ध स्थविरवाद के सिद्धांतों का वर्णन 'अभिधर्म' के नाम से प्रसिद्ध है किंतु महायान के शून्यवादी माध्यमिक विकास के साथ ही प्रज्ञापारमिता को महत्त्व मिला और अधिभर्म के स्थान में 'अभिसमय' शब्द का व्यवहार, विशेषतः मैत्रेयनाथ के बाद होने लगा। 

## संदर्भ ग्रंथ
* अभिसमयालंकार के विविध संपादन तथा अनुवाद; 
* ओवर मिलर: ऐक्टा ओरिएंटालिया, खंड 11; 
* कलकत्ता ओरिएंटल सिरीज़, सं. 27

## बाहरी कड़ियाँ

श्रेणी:बौद्ध ग्रंथ
बुरहानुद्दीन रब्बानी

**बुरहानुद्दीन रब्बानी** () (१९४०- २० सितंबर) अफगानिस्तान के १९९२ से १९९६ तक और २००१ मे दूसरे कार्यकाल के राष्ट्रपति थे।

रब्बानी जमीयत - ए इस्लामी अफगानिस्तान (अफगानिस्तान के इस्लामिक सोसाइटी) के नेता थे। उन्होंने यूनाइटेड इस्लामिक फ्रंट (UIFSA) के राजनीतिक प्रमुख के रूप में भी काम किया। यह विभिन्न राजनीतिक दलो का एक गठबंधन था, जो अफगानिस्तान में तालिबान शासन खिलाफ लड़ा। वे १९९२-१९९६ से राष्ट्रपति थे, जब उन्हे तालिबान अधिग्रहण की वजह से काबुल शहर छोड़ने के लिए मजबूर किया गया। उनकी सरकार को कई देशों और संयुक्त राष्ट्र द्वारा मान्यता प्राप्त थी।

२० सितंबर, २०११ को एक आत्मघाती हमलावर ने काबुल में पूर्व राष्ट्रपति के घर में प्रवेश कर रब्बानी हत्या कर दी। 

## सन्दर्भ
पोरवल

ये एक हिन्दु जाति है, जो वैश्य मै गिना जत है। ये लोग उत्तर पर्देश के है।

श्रेणी:जाति
साष्टी

**साष्टी** (Salcete) या **साल्सेट** (Salcette) भारत के गोवा राज्य के दक्षिण गोवा ज़िले में स्थित एक उपज़िला (तालुका या तहसील) है। इसका मुख्यालय मडगाँव है।

## विवरण
स्थानीय मान्यता के अनुसार यह क्षेत्र, छियासठ गांवों के मिलकर बना है, इसीलिए इसका नाम साष्टी पड़ा है हालांकि, साल्सेट के विपरीत साष्टी क्षेत्र में मुरगांव तालुक भी शामिल है। साल्सेट के छ: कोमुनीदाद या ग्राम सहकारी संघ (कोंकणी: गांवकारी) हैं जिनके नाम है: राया, मडगांव, लौटोलिम, कर्टोरिम, वेरना और बेनौलिम है जबकि क्वेलोसिम, मुरगांव का कोमुनीदाद है। साल्सेट पूर्व में संगेम तालुक, पश्चिम में अरब सागर, उत्तर में तिस्वाड़ी और पोंडा तालुकाओं और दक्षिण में कानकोना और क्यूपेम तालुकाओं से घिरा है। 

## इन्हें भी देखें
* मडगाँव
* दक्षिण गोवा ज़िला
* साल्सेट द्वीप जिस पर मुंबई और ठाणे स्थित हैं।

## सन्दर्भ

श्रेणी:दक्षिण गोवा ज़िला
श्रेणी:गोवा की तहसीलें
श्रेणी:दक्षिण गोवा ज़िले का भूगोल
हेलिओडोरस स्तंभ

thumb|300px|हेलिओडोरस स्तंभ (बेसनगर, मध्यप्रदेश, भारत)
**हेलिओडोरस स्तंभ** (Heliodorus Pillar) भारत के मध्य प्रदेश के विदिशा जिले में आधुनिक बेसनगर के पास स्थित पत्थर से निर्मित प्राचीन स्तम्भ है। इसका निर्माण ११० ईसा पूर्व हेलिओडोरस (Heliodorus) ने कराया था जो भारतीय-यूनानी राजा अंतलिखित (Antialcidas) के शुंग राजा भागभद्र के दरबार में दूत थे। यह साँची के स्तूप से ५ मील की दूरी पर स्थित है।

यह स्तंभ लोकभाषा में खाम बाबा के रूप में जाना जाने लगा है। एक ही पत्थर को काटकर बनाया गया, यह स्तंभ ऐतिहासिक दृष्टि से बहुत ही महत्वपूर्ण है। स्तंभ पर पाली भाषा में ब्राम्ही लिपि का प्रयोग करते हुए एक अभिलेख मिलता है। यह अभिलेख स्तंभ इतिहास बताता है। नवें सुनग (शुंग) शासक महाराज भागभद्र के दरबार में  तकसिलातक्षशिला के यवन राजा अंतलिखित की ओर से दूसरी सदी ई. पू. हेलिओडोरस नाम का राजदूत नियुक्त हुआ। इस राजदूत ने वैदिक धर्म की व्यापकता से प्रभावित होकर भागवत( भगवान कृष्ण के उपासक) धर्म स्वीकार कर लिया। उसी ने भक्तिभाव से एक गरुड़ विहार का निर्माण करवाया तथा उसके सामने गरुड़ ध्वज स्तंभ बनवाया। गरुड़ रोमनों और यूनानियों के झंडो में प्रसिद्ध था उनका प्रतीक चिन्ह था और ये इसे अपनी पहचान के रूप में जहाँ जहाँ गए साथ मे इस गरुड़ के इस निशान को लेकर गए।   इस स्तंभ से प्राप्त अभिलेख कुछ मिटे हुए अक्षरों को अनुमान के आधार पर लिखने के बाद इस प्रकार है :-

# देवदेवस व(सदे)वस गरुड़ध्वजे अयं
# करितो इ हेलिओदोरेना भाग
# वतेन दियसपुतेन तक्खसिलाकेन
# योनदूतेन गतेन महारजस
# अन्तलिकितस उपन्ता संकासं रनो
# कासीपुतस गभद्रस त्रातारस
# वसेन दसेन राजेन वधमानस
:अर्थ- " देवाधिदेव वासु का यह गरुड़ध्वज (स्तम्भ) तक्षशिला निवासी दिय के पुत्र भागवत हेलिओदर ने बनवाया, जो महाराज अंतिलिकित के यवन राजदूत होकर विदिशा में काशी (माता) पुत्र (प्रजा) पालक भागभद्र के समीप उनके राज्यकाल के चौदहवें वर्ष में आये थे।"

यह ध्यान देने वाली बात है कि ये लेख पाली (ब्राह्मी) में है और पाली में संयुक्त स्वर नही होते और आधे अक्षर भी नही होते। वर्तमान में स्तंभ के पास निर्मित कोई मंदिर अस्तित्व में नहीं रहा। पर पुरातात्विक प्रमाण इस बात की पुष्टि करते हैं कि प्राचीन काल में यहाँ एक वृत्तायत मंदिर था, जिसकी नींव २२ सेंटीमीटर चौड़ी तथा १५ से २० सेंटीमीटर गहरी मिली है। गर्भगृह का क्षेत्रफल ८.१ ३ मीटर है। प्रदक्षिणापथ की चौड़ाई २.५ मी. है। इसका बाहरी दीवाल भी वृत्तायत है। पूर्व की ओर स्थित सभामंडप .७ ४.८५ मीटर आयताकार है। यहीं से मंदिर का द्वार था। नींव में लकड़ी के खम्भे होने का प्रमाण मिला है। पुरातात्विक प्रमाण यह भी बताते हैं कि यहाँ पहले कुछ ८ स्तंभ थे, जिसमें पहले गरुड़, ताड़पत्र, मकर आदि के चिंह बने हुए थे। इन स्तंभों में सात स्तंभ एक ही कतार में मंदिर के पूर्व भाग में उत्तर- दक्षिण की तरफ लगे थे, जो अब नष्ट हो चुके हैं। आठवां स्तंभ ही हेलिओडोरस स्तंभ के रूप में जाना जाता है।

पहले मंदिर के भग्नावशेष पर ही दूसरी सदी ई. पू. में तथा नया मंदिर बनाया गया। यह  मंदिर लगभग पहली शताब्दी ईसा पूर्व में बाढ़ में बह गया। इस स्थान पर बना यह मंदिर, वासुदेव का संसार प्राचीनतम माना जाता है।

## बाहरी कड़ियाँ
* Photo of the pillar with Pali or Brahmi inscription
* Text of the inscriptions on Heliodorus pillar
* Vedic archeology

श्रेणी:भारत में स्तम्भ स्थापत्य
श्रेणी:विदिशा ज़िला
श्रेणी:प्राचीन भारत
अंधक निकाय

thumb|BBPS|350px| अन्धक निकाय- हिंदू पौराणिक कथाओं पर आधारित है।
**अंधक निकाय** (अंधक = अंध्र अथवा आंध्र देश का) ई. पू. तृतीय शताब्दी से ई. पू. प्रथम शताब्दी के बीच प्राचीन आंध्र देश में विकसित होने वाले 18 द्ध निकायों में से एक निकाय है। 

ऐसा विश्वास किया जाता था कि उत्तरी भारत से बौद्ध धर्म के लोपोन्मुख होने पर दक्षिण से सद्धर्म का उद्धार होगा। उस समय के निकायों में अंधक निकाय का विशेष प्रामुख्य था। इसके प्रामुख्य के कारण ही इस सामूहिक नाम से सम्मिलित होने वाले अन्य निकायों का नाम भी अंधक पड़ गया प्रतीत होता है। वैसे इसके अंतर्गत निम्मलिखित निकायों की गणना की जाती है- 

; अंधक, पूर्वशैलीय, अपरशैलीय, राजगिरिक तथा सिद्धार्थक। 

विनय में शिथिल रहने वाले एवं अर्हतों की आलोचना करने वाले भिक्षुओं को 'महासांधिक' कहा गया था। इसमें चैत्यवादियों, स्तूपवादियों और संमितियों का विशेष प्रामुख्य था। इनके प्रभाव में विकसित होने वाले अंधकों और वैपुल्यवादियों का विकास हुआ। इन दोनों के बहुत से विचार एवं सिद्धांत समान थे। कथावत्थु नामक बौद्ध ग्रंथ में महावंश में वर्णित उपर्युक्त अंधक निकायों और वैपुल्यवादियों की आलोचना की गई है। इन्हीं निकायों के सामंजस्य से आगे चलकर प्रथम ईस्वी शताब्दी के आसपास बौद्ध महायान संप्रदाय का विकास हुआ। अंधक निकायों का मुख्य केंद्र आधुनिक गुंटूर जिले का वर्तमान धरणीकोट नामक स्थान था। विनयपिटक के एक स्थल पर वर्णन मिलता है कि पिलिंदवच्छ की इच्छाशक्ति के प्रभाव से राज का महल सोने का हो गया। इस प्रकार के चमत्कार को देखकर अंधकगणों ने यह विश्वास किया कि इच्छा मात्र से सदैव और सब जगह ऋद्धियों की उपलब्धि एवं प्रकाश संभव है। ऋद्धियों में विश्वास करने वाले अंधकगण बुद्ध को लोकोत्तर मानते थे और यह भी विश्वास करते थे कि बुद्ध मनुष्य लोक में आकर नहीं ठहरे और न बुद्ध ने धर्म का उपदेश ही किया। वैपुल्यवादियों से अंधकों के बहुत से विचार मिलते थे जैसे किसी विशेष अभिप्राय से मैथुन की अनुज्ञा। इससे अंधक और वैपुल्य निकायों का महायान और परवर्ती विकासों की दृष्टि से महत्त्व आँका जा सकता है।

श्रेणी:बौद्ध साहित्य
श्रेणी:बौद्ध धर्मं
बौद्ध निकाय

संस्कृत और पालि में **निकाय** का अर्थ 'संकलन', 'संग्रह', 'समुच्चय' या 'श्रेणी' होता है। इस शब्द का प्रयोग अधिकांशतः सुत्तपिटक के बौद्ध ग्रंथों के लिये किया जाता है।

## इन्हें भी देखें

* दीघ निकाय

* खुद्दक निकाय

* संयुक्त निकाय

* अंधक निकाय

श्रेणी:पालि साहित्य
श्रेणी:बौद्ध साहित्य
1959 पैन अमेरिकी खेल

**1959 पैन अमेरिकी खेल** (आधिकारिक तौर पर **तीसरे पैन अमेरिकी खेल**) अगस्त 27 से सितम्बर 7 की अवधि के बीच शिकागो, इलिनॉय, संयुक्त राज्य अमेरिका में आयोजित हुए थे। यह पहली बार था कि पैन अमेरिकी खेल किसी उत्तर अमरीकी देश में आयोजित किये गये थे। मूलतः खेलों का मेज़बान ओहायो राज्य का क्लीवलैंड शहर था, परन्तु अमेरिकी कांग्रेस के $5,000,000 की वित्तीय सहायता को अस्वीकृत करने के पश्चात क्लीवलैंड को अपने आयोजन स्थल के उत्तरदायित्व से नाम वापस लेना पड़ा था। इस प्रसंग के पश्चात मेयर रिचर्ड जे डेले द्वारा नेतृत्व शिकागो पैन अमेरिकी खेल संगठन की पसंद बन गया था।

खेलों का उद्घाटन समारोह 2,263 एथलीटों के साथ सोल्ज़र फील्ड स्टेडियम में आयोजित हुआ था। 1959 पैन अमेरिकी खेल में कुल 18 खेल प्रतियोगिताएं गठित की गईं थीं।

## पदक तालिका

## सन्दर्भ

श्रेणी:पैन अमेरिकी खेल
राष्‍ट्रीय सांस्‍कृतिक निधि

अंगूठाकार|सूरज पोल (जैसलमेर फोर्ट); उन राष्ट्रीय धरोहरो में से है जिनके संरक्षण में राष्ट्रीय सांस्कृतिक निधि कार्यरत है
भारत में **राष्‍ट्रीय सांस्‍कृतिक निधि** (National Culture Fund) 29 मार्च 1997 से शुरू की गई। रा स निधि के गठन का मुख्‍य उद्देश्‍य सरकार, गैर सरकारी एजेंसियों, नि‍जी संस्‍थाओं, व्‍यक्तियों से भारत की प्राकृतिक विरासत तथा समृद्ध संस्‍कृति के विकास, सुरक्षा, संरक्षण व उनकी बहाली के लिए धन जुटाना तथा सार्वजनिक-निजी साझेदारी को बढ़ावा देना है। राष्‍ट्रीय सांस्‍कृति निधि का प्रबंधन तथा प्रशासन परिषद तथा कार्यपालक समिति द्वारा संचालित किया जाता है। पर्यटन तथा सांस्‍कृतिक मंत्री परिषद की अध्‍यक्षता करते हैं। परिषद में अधिकतम 24 सदस्‍य अध्‍यक्ष तथा सदस्‍य सचिव समेत हो सकते है। इसमें कॉरपोरेट सेक्‍टर, निजी फाउंडेशन तथा लाभ के बिना कार्य करने वाले संगठन जैसे विभिन्‍न क्षेत्रों के 19 प्रतिष्ठित सदस्‍यों का प्रतिनिधित रहता है। उक्‍त निधि की भारतीय संसद तथा दानदाताओं के प्रति इसकी जवाबदारी रहती है। परियोजना कार्या‍न्‍वयन समिति परियोजना का कार्य निष्‍पादन करती है। इसमें दानदाताओं, राष्‍ट्रीय सांस्‍कृतिक निधि, सिविक अधिकारी तथा जहां अपेक्षित हो भारतीय पुरातत्‍व सर्वेक्षण का प्रतिनिधित्‍व रहता है। राष्‍ट्रीय सांस्‍कृतिक निधि खाते में परियोजना के लेखे शामिल किए जाते हैं, जिसकी लेखा परीक्षा भारत के नियंत्रक और महालेखा परीक्षक द्वारा की जाती है। राष्‍ट्रीय सांस्‍कृतिक निधि के लिए दिया गया दान आयकर अधिनियम 80-जी (2) के अंतर्गत 100 प्रतिशत में कर लाभ के लिए मान्‍य है।

भारत सरकार, सांस्‍कृतिक मंत्रालय ने 19.50 करोड़ रूपये की समूह निधि की पूरी राशि जारी कर दी है तथा राष्‍ट्रीय सांस्‍कृतिक निधि को 19.50 करोड़ रूपये की समूह निधि दिए जाने का वादा पूरा कर लिया है। 31 मार्च 2010 को रा स निधि से सेकेंड्री संग्रह 10.90 करोड़ रूपये था।

36 परियोजनाएं, मूर्त और अमूर्त दोनों सार्वजनिक उपक्रमों/कॉरपोरेट सेक्‍टर से धन जुटाकर राष्‍ट्रीय सांस्कृतिक निधि के अंतर्गत संचालित की गई। इनमें से 10 परियोजनाएं पूरी कर ली गई हैं।

यह एक लगातार प्रक्रिया है, जिसके द्वारा सरकार राष्‍ट्रीय सांस्‍कृतिक निधि में अंशदान करने के लिए विभिन्‍न मंत्रालयों/विभागों को उत्‍साहित करती है कि वे अपने नियंत्रण के सार्वजनिक उपक्रमों/कॉरपोरेटो को अपनी कॉरपोरेट सामाजिक जिम्‍मेदारी अधिदेश निभाने के लिए प्रोत्‍साहित करे।

हाल ही में बैंगलूरू में कॉरपोरेट सेक्‍टर (खासकर भारतीय उद्योग परिसंघ) के साथ राष्‍ट्रीय सांस्‍कृतिक निधि में अंशदान करने के प्रयोजन से पब्लिसिटी अभियान चलाया गया। राष्‍ट्रीय निधि की शुरूआत से संचालित की गई प्रत्‍येक योजना पर खर्च की गई राशि का ब्‍यौरा नीचे दिया गया है।

## बाहरी कड़ियाँ
* National Culture Fund (NCF)
* सांस्‍कृतिक निधि का जालघर (कृतिदेव हिन्दी फॉण्ट में)

श्रेणी:भारतीय संस्कृति
टीम अन्ना

**टीम अन्ना**, अन्ना हजारे के समर्थकों का एक संगठन है।

अन्ना हजारे ने २०११ में भारत में भ्रष्टाचार के खिलाफ आंदोलन शुरू किया। उनका यह अहिंसक आंदोलन कई लाखों लोगों द्वारा समर्थित हैं। इस आंदोलन के प्रमुख कार्यकर्ताओं को टीम अन्ना के नाम से जाना जाता हैं। इनमे प्रमुख है - 

## टीम अन्ना का मूल
### अभियान में अन्ना हजारे की भूमिका
अन्ना हजारे, एक वरिष्ठ सामाजिक सुधारक उसके कारणों के समर्थन में उपक्रम के व्रत का इतिहास रहा है और शहरी क्षेत्रों और आदर्शवादी युवाओं से ज्यादातर मध्यम वर्ग के लोगों को शामिल एक समर्थन का आधार था। हजारे के शहरी प्रोफ़ाइल बॉलीवुड सितारों और मुख्यधारा के अंग्रेजी भाषा के समाचार मीडिया से अन्ना के जन लोकपाल विधेयक के अभियान के लिए उच्च दृश्यता समर्थन आकर्षित किया है, हालांकि, हजारे की अक्षमता हिंदुत्व प्रतीकों से खुद को क्रम के लिए गैर हिंदुओं कम आगामी से समर्थन देखा.

* अरविंद केजरीवाल - 'नागरिक सूचना का अधिकार' कार्यकर्ता, इन्हें टीम का प्रमुख कूटनीतिज्ञ माना जाता है
* शांति भूषण - अनुभवी सुप्रीम कोर्ट के वकील और भारत सरकार के पूर्व कानून मंत्री
* प्रशांत भूषण - सुप्रीम कोर्ट के एक प्रसिद्ध वकील, शांति भूषण के पुत्र
* किरण बेदी - भारत की पहली महिला आईपीएस और एक सामाजिक कार्यकर्ता
मराठी भाषा के समाचार पत्र

मराठी भाषा में साहित्य और संस्कृति का लंबा इतिहास रहा है। पहला भारतीय समाचार पत्र 'दर्पण' मराठी में शुरू किया गया था।

मराठी अखबारों की सूची :
* एकमत
* मराठवाड़ा नेता
* दैनिक ऐक्य
* दैनिक केसरी
* देशदूत
* देशोन्नती
* गोवा टाइम्स
* गोमांतक
* गोवादूत
* लोकमत
* लोकसत्ता
* कोंकण दर्शन
* कोंकण वार्ता
* महानगर
* महाराष्ट्र टाइम्स
* मुंबई चौफेर
* मुंबई संध्या
* नवाकाळ
* नवप्रभा
* प्रधान
* पुढारी
* रत्नागिरी टाइम्स
* सामना
* सकाळ (सकाल)
* सनातन प्रभात
* संध्याकाळ
* संध्यानंद
* सम्राट
* तरुण भारत
* झुंजार नेता
* महाविदर्भ
* पुण्यनगरी
* तरुण भंडारी
* इंडिया न्युज (पाॅवर ऑफ मिडीया )
* तिसरा डोळा 
* युथ लीडर


श्रेणी:मराठी भाषा
श्रेणी:भाषानुसार समाचार पत्र
श्रेणी:भारत में प्रकाशित होने वाले समाचार पत्र
मकबूल साबरी

पाकिस्तान के साबरी बंधुओं के नाम से प्रसिद्ध कव्वाली गायकों में से एक जो अपने देश के अलावा भारत सहित विश्व के कई देशों में बेहद लोकप्रिय थे।
## जीवन परिचय
साबरी बंधुओं का जन्म भारत में हुआ था। उनके पिता उस्ताद इनायत सेन साबरी संगीतकार थे। 
उनका परिवार 1947 में भारत विभाजन के बाद कराची में जाकर बस गया था। कव्वाली और उत्तर भारतीय शास्त्रीय संगीत की शिक्षा उन्हें अपने पिता से ही मिली थी। 
अंतिम समय में मकबूल मधुमेह और हृदय संबंधी परेशानियों से पीड़ित रहे। इसकी चिकित्सा के लिए वे दो महीने तक दक्षिण अफ्रीका में भी रहे। ६९ वर्ष की अवस्था में उनका २२ सितंबर २०११ बुधवार को दक्षिण अफ्रीका में दिल का दौरा पड़ने से निधन हो गया।
## संगीत यात्रा
पाकिस्तान के अलावा भारत में भी बड़ी संख्या में उनके प्रशंसक हैं। दमादम मस्त कलंदर.. और छाप तिलक सब छीनी.. साबरी बंधुओं की
मशहूर कव्वालियों में शामिल हैं।
## बाहरी कड़ियाँ

श्रेणी:पाकिस्तानी कव्वाल
श्रेणी:1945 में जन्मे लोग
श्रेणी:२०११ में निधन
इण्डिक आइऍमई लाइट

= **इण्डिक आइऍमई लाइट** =
इण्डिक आइएमई लाईट इण्डिक आइऍमई का एक संशोधित इंस्टालर है। यह विशेषकर विंडोज़ ७ के लिये बनाया गया है। हालाँकि यह विंडोज़ ऍक्सपी पर भी चलता है, परन्तु ऍक्सपी के लिये यह इण्डिक ऍक्सपी प्लस में पहले से शामिल है। विंडोज़ ७ वाले इण्डिक आइऍमई में कुछ बग होने से लोग ऍक्सपी वाला पुराना संस्करण ही प्रयोग करते हैं, लेकिन उसमें कीबोर्ड कंट्रोल पैनल में जाकर मैनुअली जोड़ना पड़ता है। इण्डिक आइऍमई लाइट में मुख्य सुविधा यही है, कि इसमें कीबोर्ड इंस्टालेशन के दौरान स्वतः जोड़ लिया जाता है। इस इंस्टालर में सभी फालतू फाइलें हटाकर केवल काम की फाइलें रखी गयी हैं, ताकि आकार छोटा रहे। इसके अतिरिक्त भाषा हॉटकी Alt+Shift से बदलकर Ctrl+Shift कर दी गयी है, क्योंकि यह संयोजन बेहतर होता है।

## इंस्टालेशन
इंस्टालेशन के लिये सैटअप फाइल डबल क्लिक करें तथा इंस्टाल बटन क्लिक करें। कीबोर्ड जोड़ने की सूचना आयेगी, OK क्लिक कर दें। इंस्टालेशन पूरी होने पर Ctrl+Shift दबायें। डैस्कटॉप के दायें कोने में नीचे इण्डिक आइऍमई का टूलबार आ जायेगा।

इण्डिक आइऍमई लाइट ई-पण्डित लैब्स (श्रीश बेंजवाल शर्मा) द्वारा विकसित किया गया है।

## सुविधायें
* कीबोर्ड इंस्टालेशन के दौरान स्वतः जोड़ लिया जाता है।
* छोटा आकार, फालतू फाइलें हटा दी गयी हैं।
* एक क्लिक द्वारा सरल इंस्टालेशन।
* भाषा बदलने हेतु बेहतर हॉटकी Ctrl+Shift

## ज्ञात मुद्दे
*विंडोज़ विस्टा, ७ में हालाँकि कीबोर्ड जुड़ जाता है, तथा कार्य भी करता है। लेकिन यदि आप कंट्रोल पैनल में भाषा सम्बन्धी विकल्प में जाकर देखें तो वहाँ कीबोर्डों की सूची में यह दिखेगा नहीं। इसलिए यदि कभी आपको इनपुट भाषाओं से इसे हटाना चाहें (बिना अनइंस्टाल किये) तो पहले वहाँ मैनुअली इसे Add कर अप्लाइ करें फिर Remove कर दें।
* विंडोज़ ऍक्सपी में कीबोर्ड जुड़ तो जाता है परन्तु कभी-कभी सक्रिय नहीं हो पाता। इसलिए कंट्रोल पैनल में भाषा सम्बन्धी विकल्प में जायें वहाँ आपको यह कीबोर्डों की सूची में जुड़ा दिखायी देगा, Apply बटन दबायें, यह सक्रिय हो जायेगा।

## बाहरी कड़ियाँ
* होमपेज - जानकारी तथा डाउनलोड
* रिलीज़ नोट्स

श्रेणी:आइऍमई
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
ख्याल (मालवी गीत)

हास्य प्रधान मालवी गीत और चित्र को **ख्याल** कहते हैं। किंतु इसका अभिप्राय राजस्थान में एक प्रकार के लोकनाट्य से समझा जाता है जो उत्तर प्रदेश की नौटंकी तथा मालवा के माच से मिलता जुलता है। यह खुले प्रांगण में खेला जाता है। चारों ओर दर्शक बैठते हैं, बीच में रंगमंच के लिए स्थान खाली रहता है। वहाँ ख्याल प्रदर्शित करने वाली मंडली बैठती है; नगाड़ा, ढोल, सारंगी और हारमोनियम का बाजे के रूप में प्रयोग किया जाता है। ख्याल की कथा की अभिव्यक्ति लावनी, दूहा, दोहा, चौबोला, चौपाई, छंद, शेर, कवित्त, छप्पय आदि छंदो तथा पांड, सोरठ, कालंगड़ा, आसावरी अदि किसी राग रागनी में गाकर की जाती है। अभिनेता ऊँचे स्वर से गाता हुआ भूमिका के अनुरूप अभिनय करता है। ख्याल के अभिनेता मंच से बाहर रहकर गणपति और सरस्वती पूजन करते हैं। तदनंतर मंच पर एक एक कर भंगी, भिश्ती आदि आकर मंच की सफाई, झाड़पोेंछ का अभिनय करते हैं। तदनंतर आख्यान का मुख्य नायक उपस्थित होकर आत्मपरिचय देता है और ख्याल आरंभ होता हैं। ख्याल का विषय पौराणिक, ऐतिहासिक अथवा प्रेम कथा होते है। इस नाटक का आरंभ मूलत: वीरपूजा की भावना से हुआ था। अनेक कवियों ने राजस्थानी भाषा में ख्यालों की रचना की है।

## इन्हें भी देखें
* ख़याल

श्रेणी:भारतीय संगीत
खैर (वृक्ष)

**खैर** (वानस्पतिक नाम : *Senegalia catechu*) एक प्रकार का बबूल है जिसे 'कथकीकर' और 'सोनकीकर' भी कहते हैं। यह चीन, भारत, पाकिस्तान, नेपाल, श्री लंका, भूटान, म्यांमार में पाया जाता है।

इसका पेड़ बहुत बड़ा होता है और प्राय; समस्त भारत में से पाया जाता है लेकिन उत्तर प्रदेश के अलीगढ़ जिले के खैर शहर मे ये अधिक मात्रा मे पाया जाता है। इसके हीर की लकड़ी भूरे रंग की होती हैं, घुनती नहीं और घर तथा खेती के औजार बनाने के काम में आती है। बबूल की तरह इसमें भी एक प्रकार का गोंद निकलता है और बड़े काम का होता है। इस वृक्ष की लकड़ी के टुकड़ों को उबालकर निकाला और जमाया हुआ रस जो पान में चूने के साथ लगाकर खाया जाता है, **खैर** या कत्था कहलाता है।

## अन्य भाषाओं में नाम
असमिया : খৈৰ / खैर • बांग्ला : খয়ের / खयेर • गुजराती: ખેર / खेर • हिन्दी : दन्त धावन , गायत्रिन् , खैर, खयर, मदन, पथिद्रुम, पयोर, प्रियसख • कन्नड: ಕಾಚು / काचु, ಕದಿರ / कदिरा, ಕಾದು / कादु, ಕಗ್ಗಲಿ /कग्गलि • कोंकणी : खैर • मलयलम : കരിണ്ടാലി करिन्तालि • मराठी : खैर, खयर, यज्ञवृक्ष • नेपाली : खयर्  • पालि : खदिरो • प्रकृत : खइरं या खाइरं • संस्कृत: गायत्रिन् , खदिरः या खादिरः, पथिद्रुम , पयोर , प्रियसख • तमिल : செங்கருங்காலி cenkarungali, காசுக்கட்டி kacu-k-katti, கறை karai • Telugu: ఖదిరము khadiramu. కవిరిచండ్ర kaviricandra, నల్లచండ్ర nallacandra • उर्दू : کهير / खैर ।

## खेती

खैर के बीज बोकर इसके पौधे उगाये जा सकते हैं। इसके बीजों को बोने से पहले गरम जल में भिगोना पड़ता है। लगभग छः माह तक पौधशाला में रहने के बाद इन्हें खेत में रोप जा सकता है।


File:Khair (Acacia catechu) leaves & flowers at Hyderabad, AP W IMG 7262.jpg
File:Catechu nigrum2.JPG
File:Catechu nigrum1.JPG
File:കരിങ്ങാലി.jpg|Plantlings
File:Acacia catechu.jpg|Acacia catechu plantlings


## खैर की लकड़ी
खैर साधारणतः वृक्ष 3-4 मीटर ऊँचा होता है। यह वृक्ष पंजाब से असम तक तथा समस्त दक्षिणी प्रायद्वीप पर पाया जाता है। इसकी तीन प्रजातियाँ होती हैं। पहली प्रजाति पंजाब, उत्तरांचल, बिहार, उत्तरी आंध्रप्रदेश में पाई जाती है। दूसरी असम, कर्नाटक तथा तामिलनाडु (नीलगिरि की पहाडि़याँ) में पाई जाती हैं। तीसरी  प्रायद्वीपीय भाग में पाई जाती है। खैर से कत्था तथा कच निकाला जाता है। कत्था पान में प्रयोग होता है। यह कई रोगों में दवा के रूप में भी प्रयोग होता है। कच का प्रयोग रूई तथा ]]रेशम]] की रंगाई और कपड़ों की छपाई में किया जाता है। इसका उपयोग मत्स्याखेट के जालों, नाव के पालों तथा डाक के थैलों को रंगने के लिए किया जाता है।

खैर की लकड़ी कठोर होती है।  यह अच्छी, मूल्यवान तथा टिकाऊ होती है। इसमें दीमक नहीं लगती और इस पर पाॅलिश अच्छी चढ़ती है। मकानों के खम्भे, तेल तथा गन्ने के रस निकालने वाले यंत्रों, हलों तथा औजारों के दस्ते भी अच्छे बनाये जाते हैं। इस लकड़ी का कोयला बहुत अच्छी श्रेणी का होता है।

## इन्हें भी देखें
* खैर (पक्षी)
* खैर शहर

## बाहरी कड़ियाँ

श्रेणी:औषधीय पादप
श्रेणी:भारत के वृक्ष
श्रेणी:एशिया के वृक्ष
श्रेणी:सेनेगालिया
श्रेणी:नेपाल के वृक्ष
श्रेणी:आयुर्वेद में प्रयुक्त वनस्पति
स्प्राट्ली द्वीप विवाद

right|thumb|300px|स्प्राट्ली द्वीपसमूह और उन पर अधिकार रखने वाले देश

**स्प्राट्ली द्वीप विवाद** स्प्राट्ली द्वीप समूह को लेकर उपजा एक प्रादेशिक विवाद (territorial dispute) है। स्प्राट्ली द्वीपसमूह, दक्षिण चीन सागर में स्थित हैं। इन द्वीप समूहों पर अधिकार जताने वाले देश हैं - वियतनाम, चीन, ताईवान, मलेशिया, फिलीपींस, ब्रुनेई। ब्रुनेई के अलावा सभी के अधिकार में कोई-न-कोई द्वीप अवश्य है।

दक्षिणी चीन के समुद्र में तेल और गैस से समृद्ध कई द्वीप हैं। लेकिन इनमें से ज़्यादातर सीमा विवाद में उलझे हुए हैं। इन द्वीपों पर चीन के अलावा वियतनाम समेत कई देश दावेदारी करते हैं। मसलन, वियतनाम परासल द्वीप पर दावा ठोकता रहा है। इस द्वीप पर 1974 में चीन ने कब्जा किया था। स्प्राट्ली द्वीप पर भी वियतनाम और चीन दावा करते रहे हैं। जून, 2007 में ब्रिटिश कंपनी बीपी ने वियतनाम और स्प्राट्ली द्वीप के बीच में मौजूद ब्लॉक पर तेल खोजने की योजना रद्द कर दी थी। कंपनी ने इसकी वजह वियतनाम और चीन के बीच इस समुद्री इलाके के स्वामित्व को लेकर चल रहे विवाद को वजह बताया था।

## इन्हें भी देखें
* स्प्रैटली द्वीप समूह

## बाहरी कड़ियाँ
* चीन की दादागीरी: कुआं वियतनाम का, फिर भी भारत को तेल निकालने से रोका

श्रेणी:अंतरराष्ट्रीय विवाद
नागरिक उड्डयन नेशनल स्कूल

**नागरिक उड्डयन नेशनल स्कूल** ऑफ फ्रांस के एक वैमानिक 1949 में स्थापित और टूलूज़ में स्थित विश्वविद्यालय है। एक के बाद जनवरी 2011 में, यूरोपीय विमानन में सबसे बड़ा विश्वविद्यालय है

स्कूल फ्रांस Aerotech का हिस्सा है.

## सन्दर्भ


## बाहरी कड़ियाँ

* 
* 
* फेसबुक पर https://www.facebook.com/enacfrance

## बाहरी कड़ियाँ

श्रेणी:फ्रेंच विश्वविद्यालय
उन्नत विज्ञान का पालीटेक्निक संस्थान

**उन्नत विज्ञान का पालीटेक्निक संस्थान** (फ्रांसीसी भाषा में : *Institut polytechnique des sciences appliquées* ) सन 1961 में स्थापित एक निजी फ्रेंच वैमानिकी विश्वविद्यालय है। यह इव्री सुर सीन, लियोन और टूलूज़ में स्थित है फ्रांस सरकार ने इसे सन २०१० से मान्यता दिया है। 

1998 के बाद से, यह IONIS शिक्षा समूह का हिस्सा है.

## सन्दर्भ

## बाहरी कड़ियाँ

* 
* 
* फेसबुक पर https://web.archive.org/web/20150803190511/https://www.facebook.com/ecole.ipsa
* IONIS शिक्षा समूह https://web.archive.org/web/20110917190035/http://www.ionis-group.com/

## बाहरी कड़ियाँ

श्रेणी:फ्रेंच विश्वविद्यालय
केपेम

**केपेम** (Quepem), जिसे स्थानीय कोंकणी में **केपें** कहते हैं, भारत के गोवा राज्य के दक्षिण गोवा ज़िले में स्थित एक नगर है। यह केपेम तालुका का मुख्यालय भी है।

## जनसांख्यिकी
भारत की 2001 की जनगणना के अनुसार केपेम की कुल जनसंख्या 12484 थी, जिसमे पुरुषों और महिलाओं का प्रतिशत 50:50 था। क्यूपेम की साक्षरता दर 71% थी जो राष्ट्रीय साक्षरता दर 59.5% से अधिक थी। 76% पुरुष और 66% महिलायें साक्षर थे। जनसंख्या का लगभग 12% 6 वर्ष या उससे छोटी उम्र के बच्चों का था। 

## उत्सव
केपेम का गणेशोत्सव बहुत प्रसिद्ध है जिसे बड़े पैमाने पर बहुत हर्षोल्लास से मनाया जाता है। 

## इन्हें भी देखें
* केपेम तालुका
* दक्षिण गोवा ज़िला

## सन्दर्भ

श्रेणी:दक्षिण गोवा ज़िला
श्रेणी:गोवा के नगर
श्रेणी:दक्षिण गोवा ज़िले के नगर
दिग्विजय सिंह (राजनीतिज्ञ)

**दिग्विजय सिंह** (जन्म: २८ फ़रवरी १९४७) एक भारतीय राजनेता, मध्यप्रदेश राज्य के पूर्व मुख्यमंत्री और भारतीय राष्ट्रीय कांग्रेस के नेता है। वर्तमान में मध्य प्रदेश से राज्य सभा सांसद हैं, इसके पूर्व इस पार्टी में राष्ट्रीय महासचिव के पद पर थे। 

लोकसभा चुनाव 2019 मे मध्यप्रदेश की राजधानी भोपाल लोकसभा सीट से कांग्रेस प्रत्याशी बनाये गये हैं। 

## शुरूआती जीवन
दिग्विजय सिंह का जन्म राघोगढ़ में सामंती परिवार में हुआ था। रघोगढ़, ग्वालियर राज्य के अधीन एक राज्य था। दिग्विजय सिंह ने प्राम्भिक शिक्षा डेली कॉलेज इंदौर से प्राप्त की । इसके बाद श्री गोविन्दराम सेकसरिया प्रौद्योगिकी एवं विज्ञान संस्थान, इंदौर से ही इंजीनियरिंग कि डिग्री प्राप्त की  ।

## राजनैतिक जीवन
दिग्विजय सक्रिय राजनीति में १९७१ में आये, जब वह राघोगढ नगरपालिका अध्यक्ष बने। १९७७ में काँग्रेस टिकट पर चुनाव जीत कर रागोगढ़ विधान सभा क्षेत्र से विधान सभा सदस्य बने। १९७८-७९ में दिग्विजय को प्रदेश युवा काँग्रेस का महासचिव बनाया गया। १९८० में वापस रागोगढ़ से चुनाव जीतने के बाद दिग्विजय को अर्जुन सिंह मंत्रिमंडल में राज्यमंत्री का पद दिया गया तथा बाद में कृषि विभाग दिया गया। १९८४, १९९२ में दिग्विजय को लोकसभा चुनाव में विजय मिली। १९९३ और १९९८ में इन्होंने मध्य प्रदेश के मुख्यमंत्री पद की शपथ ली।
वे कांग्रेस के महासचिव पद पर (२००४-२०१८) रहते हुए अनेक प्रदेशों का प्रभार संभाल चुके हैं। उनके कार्यकाल (प्रभार) में कांग्रेस ने कई राज्यों में बेहतरीन प्रदर्शन किए। असम, महाराष्ट्र कर्नाटक और राजस्थान में सरकारें बनीं तथा
उत्तर प्रदेश, गोवा और बिहार में कांग्रेस का वोट प्रतिशत बढ़ाने में उनका योगदान रहा। वर्तमान में वे राज्य सभा सांसद हैं  ।

## सन्दर्भ

## बाहरी कड़ियाँ
*
*

श्रेणी:भारतीय राष्ट्रीय कांग्रेस के राजनीतिज्ञ‎
श्रेणी:जीवित लोग
श्रेणी:मध्यप्रदेश के मुख्यमंत्री
श्रेणी:1947 में जन्मे लोग
संगेम

**संगेम** (Sanguem) या **सांगे** भारत के गोवा राज्य के दक्षिण गोवा ज़िले में स्थित एक नगर है। यह संगेम तालुका का मुख्यालय है।

## स्थानीय आकर्षण
संगमेश्वर मन्दिर, भगवान महावीर अभयारण्य और मोल्लेम राष्ट्रीय उद्यान और सलाउली बाँध यहाँ के कुछ प्रसिद्ध दर्शनीय स्थल हैं।

## भूगोल
संगेम  के निर्देशांक पर स्थित है और इसके औसत ऊँचाई 22 मीटर (72 फुट) है।

## भाषाएँ
कोंकणी और कन्नड़ संगेम में प्रयोग में आने वाली प्रमुख भाषायें हैं।

## जनसांख्यिकी
भारत की 2011 की जनगणना के अनुसार संगेम की कुल जनसंख्या 6444 थी, जिसमे पुरुषों और महिलाओं का अनुपात 49:51 था। संगेम की साक्षरता दर 88.39% थी जो राज्य के औसत साक्षरता दर 88.70% से कम था। 92.41% पुरुष और 84.49% महिलायें साक्षर थे। जनसंख्या का लगभग 10.30%, 6 वर्ष या उससे छोटी उम्र के बच्चों का था।

## इन्हें भी देखें
* संगेम तालुका
* दक्षिण गोवा ज़िला

## बाहरी कड़ियाँ
* संगेम मानचित्र

## सन्दर्भ

श्रेणी:दक्षिण गोवा ज़िला
श्रेणी:गोवा के नगर
श्रेणी:दक्षिण गोवा ज़िले के नगर
मुख्तारनामा

**मुख्तारनामा** या **अधिकार पत्र** (power of attorney (POA) या letter of attorney) एक लिखित दस्तावेज है जिसमें कोई व्यक्ति किसी दूसरे व्यक्ति को यह अधिकार देता है कि वह उसके किसी निजी कार्य, व्यापार या किसी कानूनी कार्य के लिये उसका प्रतिनिधित्व करे (अर्थात उसकी ओर से कार्य करे)। जिसको यह अधिकार दिया जाता है उसे मुख्तार या एटार्नी (attorney) कहते हैं।

अधिकार पत्र के सम्बन्ध में कानून, एजेन्सी कानून के अन्तर्गत बनाया गया है। अधिकार पत्र एक लिखित साधन है जो कि किसी व्यक्ति को उसके लिखने वाले व्यक्ति की जगह कार्य कर सकने का अधिकार देता है। यह निम्न दो प्रकार का होता है -

*(१) **विशेष अधिकार पत्र** (Specific Power of Attorney) - विशेष अधिकार पत्र कोई विशेष कार्य के लिए किसी को दिया जाता है। उदाहरण के लिये, कर अधिकारी के समक्ष कम्पनी के रजिस्ट्रार के समक्ष कागजात लेकर प्रस्तुत होने के लिए या दस्तावेजों के पंजीकरण करने हेतु उप-रजिस्ट्रार के सम्मुख प्रस्तुत करने हेतु।

*(२) **साधारण अधिकार पत्र** (General Power of Attorney)—

:*(क) विलेख पत्र जमा करने से सम्बन्धित सभी कार्यों के लिए जो कि नोटरी या प्रथम श्रेणी मजिस्ट्रेट के समक्ष हस्ताक्षरित किए जा सकते हैं और जमा किये जा सकते हैं। 

:*(ख) ऐसा अधिकार पत्र पंजीकृत भी किया जा सकता है।

:*(ग) यदि कोई अपरिवर्तनीय अधिकार पत्र जिसमें एक एजेन्सी और भारतीय अनुबन्ध कानून, 1872 की धारा 202 के अनुसार हित (Interest) वाली एजेन्सी से सम्बन्धित है तो इसके पंजीकरण के लिए आवश्यक मुद्रांक कर देना होगा।

:*(घ) उपर्युक्त (ग) में वर्णित अधिकार पत्र के पंजीकरण के बाद इसे सार्वजनिक सूचना में और पुस्तक-I में दर्ज करना आवश्यक नहीं है। इसे बाद में भारग्रस्तता प्रमाण पत्र में भी नहीं दर्ज किया जाएगा। 

## इन्हें भी देखें
* वकालतनामा
* वसीयत
* वसीयतनामा
* विलेख (डीड)

## बाहरी कड़ियाँ
* पावर ऑफ अटॉर्नी पर ब्रेक की तैयारी
* मुख्तारनाम (पावर ऑफ अटर्नी) का दस्तावेज
* स्वयं उपलब्ध न हो सकने पर मुख्तार-खास नियुक्त कर उस के माध्यम से विलेख निष्पादित व पंजीकृत कराया जा सकता है

श्रेणी:विधि
श्रेणी:दस्तावेज़